भारत में जेल में बंद ब्रिटिश नागरिक स्वदेश लौटा  
मादक पदार्थों की कथित रूप से तस्करी करने के मामले में भारत में जेल में बंद ब्रिटिश नागरिक अपनी शेष सजा काटने के लिए स्वदेश लौट आया है।
मादक पदार्थों की कथित रूप से तस्करी करने के मामले में भारत में जेल में बंद ब्रिटिश नागरिक अपनी शेष सजा काटने के लिए स्वदेश लौट आया है। भारतीय अदालत ने उसे यह सजा सुनाई थी।  केंट निवासी 32 वर्षीय पैट्रिक मालुजो को 2006 में 10 साल की सजा सुनाई गई थी, लेकिन उसने हमेशा खुद को निर्दोष बताया। पिछले साल भारत सरकार ने सजा की बाकी अवधि ब्रिटिश जेल में बिताने की उसकी अपील को मंजूरी दे दी।  मालुजो 2004 में भारत में यात्रा कर रहा था कि उसी दौरान एक मित्र ने राजस्थान में उसका बैग उससे ले लिया, ताकि वह आराम से यात्रा कर सके। उसे गोवा जाना था। बताया जाता है कि दुर्घटनावश उसका मित्र एक ट्रेन में मालुजो के सामान समेत तीन बैग छोड़ गया, जिनमें बाद में जांच करने पर करीब 19 किलोग्राम मादक पदार्थ पाया गया।